Document ID: 31996R1361

KOMISSION ASETUS (EY) N:o 1361/96,
annettu 12 päivänä heinäkuuta 1996,
Kanariansaarten tiettyjen kasviöljyjen arvioidusta hankintataseesta ja Madeiran tiettyjen kasviöljyjen erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2257/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 3 artiklan 4 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna asetuksella (EY) N:o 2537/95, ja erityisesti sen 10 artiklan,
sekä katsoo, että
asetuksen (ETY) N:o 1601/92 2 artiklan säännösten soveltamiseksi olisi vahvistettava Kanariansaarten tiettyjen kasviöljyjen arvioitu hankintatase markkinointivuodeksi 1996/97,
asetuksen (ETY) N:o 1600/92 2 artiklan säännösten soveltamiseksi komission asetuksessa (ETY) N:o 2257/92 (4), sellaisena kuin se on viimeksi muutettuna asetuksella (EY) N:o 1820/95 (5), vahvistetaan Madeiran tiettyjen kasviöljyjen arvioitu hankintatase markkinointivuodeksi 1995/96; tämän vuoksi olisi vahvistettava arvioitu hankintatase markkinointivuodeksi 1996/97 ja muutettava edellä mainittua asetusta vastaavasti,
nämä taseet vahvistetaan tapauksesta riippuen kulutuksen tai jalostusteollisuuden perusteltujen, toimivaltaisten kansallisten viranomaisten ilmoittamien tarpeiden perusteella, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuonna 1996/97 Kanariansaarten tiettyjen kasviöljyjen arvioidun hankintataseen määrät, joihin ei sovelleta tuontitullia tai jotka saavat muualta yhteisöstä tuotaessa hankintaa varten annettavaa tukea, ovat seuraavat:
TAULUKON PAIKKA
2 artikla
Korvataan asetuksen (ETY) N:o 2257/92 1 artiklan 1 kohta seuraavasti:
"1. Markkinointivuonna 1996/97 Madeiran tiettyjen kasviöljyjen arvioidun hankintataseen määrät, joihin ei sovelleta kolmansista maista tapahtuvasta tuonnista perittävää tuontitullia, tai jotka saavat muualta yhteisöstä tuotaessa hankintaa varten annettavaa tukea, ovat seuraavat:
TAULUKON PAIKKA
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 1996.

Labels: 3
18
17
15